የማስታወቂያ አዋጁን ለማስፈፀም ከባለድርሻ አካላት ጋር ውይይት ተካሄደ
 የማስታወቂያ አዋጅን ለማስፈጸም በተዘጋጀ መመሪያ ዙሪያ ከባለድርሻ አካላት ጋር ከተካሄደ ውይይት በርካታ ግብአቶች መገኘታቸውን የኢትዮጵያ ብሮድካስት ባለስልጣን አስታወቀ።የባለስልጣኑ የህዝብ ግንኙነት ማስተባበሪያ ሃላፊ አቶ ወርቅነህ ጣፋ ለዋልታ እንደገለጹት ከትናንት በስቲያ ታህሳስ በዋቢ ሸበሌ ሆቴል በተካሄደ ውይይት መመሪያውን ለማዳበር የሚረዱ የተለያዩ ጠቃሚ ሃሳቦች ተገኝተዋል።የስፖንሰርሺፕ ጥያቄዎች፤ በዜና መካከል የሚቀርቡ ማስታወቂያዎች እንዲሁም ድራማዎችን የተመለከቱ ሃሳቦች በግብዓትነት ከተወሰዱት መካከል እንደሆኑም አስረድተዋል።መመሪያው የተገኙ ግብዓቶችን ባካተተ መልኩ ከዳበረ በኋላ ተግባራዊ እንደሚደረግም አቶ ወርቅነህ ተናግረዋል።በውይይቱ ላይ 30 የማስታወቂያ ወኪሎች፣ ብሮድካስተሮች፣ የአየር ሰዓት ተከራይተው ስርጭት ከሚያካሂዱ ባለሞያዎች፣ እንዲሁም የኢትዮጵያ ሸማቾች ማህበርንና የደረጃዎች ኤጀንሲን የወከሉ ተሳታፊዎች ተገኝተዋል።በሀገራችን የማስታወቂያ አዋጅ ከህዳር/2004 ዓ.ም ጀምሮ ተግባራዊ እየሆነ እንደሚገኝ የዋልታ ኢንፎርሜሽን ማዕከል ዘገባ ያመለክታል።